Antum
Antum, Antu – Anu, dangaus dievo Mesopotamijos mitologijoje, moteriškasis atitikmuo. Kaip pasakojama dvikalbiame šumerų-akadų mite apie Inanos išaukštinimą, Anu suteikia jai Antum rangą, ši tampa Anu žmona. Vėliau akadų mitologijoje Antum imta laikyti atskira dievybe. Pavyzdžiui, Uruko miesto mite Ištarė (Inana) yra Anu ir Antum duktė. Pats vardas Antum akadų kalboje yra moteriškosios giminės daiktavardis, sudarytas iš vyriškosios giminės daiktavardžio Anu(m).